Ńdɔ̄ ábōg dī, tséndégán məfúlú máán ai mim̀bɔán myáán, mǐ vógólō kíŋ Ǹtondôbə, Zambá wāān, eyɔ̌ŋ te Ǹtondôbə ǎ yi síngī ábé á ngákad nə́ a yi mína bɔ. 14Ḿfág wáma, mə nə á mɔ́ máán, bɔán ai ma é dzí ésə myǎyén naa é nə m̀bə́ŋ ai sósōó á mís máán. 15Hədá, yəmán m̀bəŋ nâ, ngə́ mī wé mā, məkǐ mə́ sósōó mod máyi mínā yón á ńló, mínā bə́bēn, ai é dzāl dī, ai é bod bə́sə̄ yā étē; amú, á bə́bə́lá, Ǹtondôbə ńnye a lóm mā ábə̄ mínā, nə́ mə́ kad mínā bíbúg bísə̄ bí. 16Bətə́bə̄ bə́ ósú ai ǹnam bɔ́ ai bəfada ai bə́profɛ́d bɔ́ nâ: ‘‘É mod nyɔ́ ǎ yəǎn kig ai awú, amú a kɔ́bɔ ai bíā á dzwé Ńtondôbə, Zambá wāān.’’ 17Ńdɔ bənyiá bodo mvíe bəvɔ́g yā ńnam bə́ ngákódo á sí, bɔ́ ai etógán ńnam ósə̄ nâ: